Luigi XV, nato Luigi duca d'Angiò, el jera fioło de Luigi, duca de Borgogna e de Maria Adelaide de Savoia; el jera quindi nevodo de Luigi, el Grande Delfin, fiòl del re de Francia Luigi XIV, el Re Sołe. Inte el 1711 xe morto so nono, el Delfin, cusì che ł'erede al trono el jera deventà so pare che parò el xe morto 'netl febraro del 1712, insieme a so mujer, par aver ciapà el morbiło. De ła stesa małatia se ga małà Luigi XV e so fradel major: sto ultimo el xe morto, mentre Luigi XV el se ga salvà, deventando ł'erede al trono. Luigi XV el xe deventà re inte el 1715, a ł'età de sinque ani; el primo de setenbre de chel'ano gera de fati morto el so bisnono Luigi XIV. A xe sta nominà regente el duca Fiłippo II d'Orléans, fiòl de Fiłipo I d'Orléans. El duca d'Orléans el ga exercità ła regenza fin al 1723, quando che el re el ga conpìo tredexe ani, considerà al tempo l'ultimo ano de minor età.